Il-proġett I.COM, imtella' minn Festivals Malta f'kollaborazzjoni mal-Erasmus + u l-Fond tal-Asil, l-Immigrazzjoni u Integrazzjoni tal-Unjoni Ewropea, huwa proġett li jservi bħala pjattaforma sabiex iż-żgħażagħ jesprimu lilhom infushom permezz tal-mużika. Dan il-proġett huwa proġett pilota mifrux fi 8 pajjiżi ġewwa l-Unjoni Ewropea, fosthom Malta għal żgħażagħ bejn it-12 u t' 18-il sena. Infatti, grupp ta' żgħażagħ li ħadu sehem f'dan il-proġett, kellhom esperjenza mill-iktar unika wara li kellhom l-opportunità jikkomponu, jiktbu, kif ukoll jieħdu sehem f'vidjows mużikali tal-kanzunetti tagħhom. Punt interesanti immens huwa li qabel dan il-proġett, ħadd minn dawn iż-żgħażagħ ma kien jaf idoqq strument mużikali, u frott dan il-proġett, uħud minn dawn il-ġuvintur saħansitra qegħdin jitgħallmu l-vuċi jew xi strument. L-NGO Prisms, bir-rapreżentanta tagħhom Margaret White, għenet sabiex tikkordina l-proġett u tipprovdi sapport lil dawn il-ġuvintur. Hija iddeskriviet dan il-proġett bħala "vjaġġ indimentikabbli li jipprovdi post sigur fejn żgħażagħ jaqsmu l-istejjer tagħhom, jiskopru t-talenti tagħhom u jħossuhom apprezzati". L-aspett mużikali, fosthom gwida fil-qasam tal kompożizzjoni u l-lirika, kien magħmul bis-saħħa ta' EMM u David Leguesse. Il-kanzunetti jitrattaw temi reali li affaċċjaw dawn iż-żgħażagħ fosthom l-ansjetà soċjali, il-monotonija tal-ħajja kif ukoll l-imħabba. Verament huma diski li jgħoddu għal żminijietna u riflessjoni tat-talent ta' dawn iż-żgħażagħ. F'isem Gwida.mt nifirħu lil dawk kollha li huma parti minn dan il-proġett! Segwi l-prodott finali ta' dan il-proġett permezz ta' dawn it-tliet vidjows, "Għajjejt", "I Love My Friends" "L-Imħabba". Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: Marilena Gauci Tagħti Xokk Lil Kulħadd B'Kelma Li Kienet Ser Tgħid Pubblikament! "Ħajtek Hi Rigal Għan-Nies Kollha Li Huma Tant Ixxurtjati Li Għandhom Lilek F'Ħajjithom" - Stephanie Chircop Lill-Maħbub Tagħha Justin Bil-Filmat: Iċ-Ċkejkna Elle Tiżvela Ma' Missierha Ben Dwar Biża' Li Għandha! Bil-Filmat: "Xita Qawwija Toħloq Għargħar..." - L-Effetti Tat-Temp B'Sitwazzjoni Tal-Waħx